b'\n_START_ARTICLE_\nArheologie african\xc4\x83\n_START_SECTION_\nApari\xc8\x9bia omului\n_START_PARAGRAPH_\nCele mai timpuri situri arheologice africane sunt situate \xc3\xaen Marele Rift African \xc3\xaen estul Africii, unul din cele mai celebre astfel de situri este Olduvai Gorge \xc3\xaen Tanzania de ast\xc4\x83zi. Aici au fost descoperite fosile ale primilor It hominizidatate \xc3\xaen urm\xc4\x83 cu aproximativ 4 milioane de ani. Primele unelte produse aici sunt datate \xc3\xaen urm\xc4\x83 cu aproximativ 2 milioane de ani produse de Homo habilis. Un milion de ani mai t\xc3\xa2rziu apar uinelte mai complexe produse de Homo erectus._NEWLINE_Studiul arheologiei \xc3\xaen regiune a fost \xc3\xaenceput de o serie de pionieri ai cercet\xc4\x83rii ca Louis Leakey \xc8\x99i familia sa \xc8\x99i a fost axat pe cele mai timpuri tipuri de unelte \xc8\x99i \xc3\xaen general de aparitia \xc8\x99i evolu\xc8\x9bia primilor hominizi._NEWLINE_La \xc3\xaenceputul Paleoliticului mijlociu, aproximativ 120000 \xc3\xae.Hr., se remarc\xc4\x83 \xc3\xaen Africa comunit\xc4\x83\xc8\x9bi de v\xc3\xa2n\xc4\x83tori \xc8\x99i culeg\xc4\x83tori ce exploateaz\xc4\x83 animalele de talie mare. Deosebit de interesant\xc4\x83 este studierea zonei de\xc8\x99ertului Sahara unde \xc3\xaen aceast\xc4\x83 perioad\xc4\x83 exista o regiune de savan\xc4\x83 locuit\xc4\x83 preferat\xc4\x83 regiunilor de jungl\xc4\x83 din sud. De asemenea eru populate \xc8\x99i regiunile de coast\xc4\x83._NEWLINE_Homo sapiens a ap\xc4\x83rut pentru prima dat\xc4\x83 pe continentul african \xc3\xaen urm\xc4\x83 cu aproximativ 100000 de ani, \xc3\xaen aceast\xc4\x83 perioad\xc4\x83 fiind ocupate \xc8\x99i regiunile sudice din Bazinul Congo. Tot aici apar \xc3\xaen registrul arheologic african primele semne ale apari\xc8\x9biei artei prin utilizarea ocrului pentru decorarea trupului \xc8\x99i apari\xc8\x9bia riturilor \xc8\x99i ritualurilor funerare.\n_START_SECTION_\nEpoca t\xc3\xa2rzie a pietrei \xc3\xaen Africa\n_START_PARAGRAPH_\nAproximativ 10000 \xc3\xae.Hr. societ\xc4\x83\xc8\x9bile africane au dezvoltat tehnologia microlitelor iar comunit\xc4\x83\xc8\x9bile de v\xc3\xa2n\xc4\x83tori \xc8\x99i culeg\xc4\x83tori au evoluat treptat devenind comunit\xc4\x83\xc8\x9bi sedentare \xc8\x99i agrare. Primele dovezi ale produc\xc8\x9biei de ceramic\xc4\x83, ale domesticirii plantelor \xc8\x99i animalelor dateaz\xc4\x83 \xc3\xaen jurul perioadei 7000 - 6000 \xc3\xae.Hr \xc3\xaen zona de nord a continentului. Dovezi remarcabile ale practic\xc4\x83rii acestui mod de via\xc8\x9b\xc4\x83 sunt picturile rupestre din nordul Africii (Saharan rock art). Ulterior datorit\xc4\x83 \xc3\xaenc\xc4\x83lzirii climei \xc8\x99i m\xc4\x83riri de\xc8\x99ertului Sahara, primii agricultori de aici s-au r\xc4\x83sp\xc3\xa2ndit de-a lungul cursurilor mari de ap\xc4\x83 ca Niger \xc8\x99i Nil.\n_START_SECTION_\nEpoca Metalelor \xc3\xaen Africa\n_START_PARAGRAPH_\nComunita\xc8\x9bile africane au preluat din Orientul Apropiat cerealele, animalele domestice \xc8\x99i prelucrarea metalelor. Aceasdta din urm\xc4\x83 a fost preluat\xc4\x83 pe filiera Egiptului Antic. P\xc3\xa2n\xc4\x83 \xc3\xaen jurul anului 500 d.Hr. a fost utilizat\xc4\x83 \xc8\x99i piatra ca material pentru producerea uneltelor, \xc3\xaen jurul acestei date metalurgia cuprului \xc8\x99i bronzului s-a generalizat pe \xc3\xaentregul continent ating\xc3\xa2nd cel mai sudic punc \xc3\xaen jurul anului 200 d.Hr. Metalurgia fierului a fost adoptat\xc4\x83 mai ales \xc3\xaen cadrul triburilor Bantu, popula\xc8\x9bie care ca urmare a acestei evolu\xc8\x9bii tehnologice se rasp\xc3\xa2nde\xc8\x99te \xc3\xaen tot sudul Africii.\n_START_SECTION_\nAfrica istoric\xc4\x83\n_START_PARAGRAPH_\nComer\xc8\x9bul cu Orientul Apropiat \xc8\x99i Europa au creat mari imperii comerciale africane cum a fost de exemplu Regatul Etiopian Axum. Triburile Bantu s-au remarcat printr-un impresionant regat denumit Marele Zimbabwe \xc3\xaentre secolele X-XV. Nordul continentului a avut stranse leg\xc4\x83turi comerciale \xc8\x99i culturale cu sudul Europei. \xc3\x8en Etiopia cre\xc8\x99tin\xc4\x83 au fost produse monumente celebre a\xc8\x99a numitele biserici monolitice. \xc3\x8encep\xc3\xa2nd cu secolul XIII apar primele patrunderi ale portughezilor pe continentul african. \xc3\x8encepand cu acest nivel cronologic se utilizeaz\xc4\x83 termene ca africa colonial\xc4\x83 \xc3\xaens\xc4\x83 studii arheologice exist\xc4\x83 \xc8\x99i pentru aceste perioade, deosebit de interesante sunt cercet\xc4\x83rile primelor forturi portugheze de pe litoralul african.'